14. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 434 της 30 Απρ./18 Μαΐου 1977 (ΦΕΚ Α΄ 134) Περί ιδρύσεως Ποιμαντικού Τμήματος εις τας Θεολογικάς Σχολάς των Πανεπιστημίων Αθηνών και Θεσσαλονίκης. Έχοντες υπ’ όψει: 1)Τας διατάξεις των άρθρων: α) 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2) την γνώμην των Θεολογικών Σχολών: α) Αθηνών (συνεδρίαι 15.1.1976, 31.1.1976, 7.2.1976), β) Θεσσαλονίκης (συνεδρία 1.11.1975) και των Συγκλήτων των ανωτέρω Πανεπιστημίων (συνεδρίαι 30.5.1976 και 19.1.1977) αντιστοίχως, και 3) την υπ’ αριθ. 184/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν: Άρθρον 1. 1.Ιδρύεται εις τας Θεολογικάς Σχολάς των Πανεπιστημίων Αθηνών και Θεσσαλονίκης Ποιμαντικόν Τμήμα. Η φοίτησις εις τα Τμήματα ταύτα είναι τετραετής. 2.Από του Ακαδημαϊκού έτους 1977-78 θα λειτουργήση το Α΄ έτος σπουδών των δια του παρόντος ιδρυομένων τμημάτων, τα δε υπόλοιπα έτη σπουδών ανά έν κατά τα επόμενα Ακαδημαϊκά έτη, μέχρι συμπληρώσεως του τετραετούς κύκλου. 3.Ο αριθμός εισακτέων εις τα τμήματα ταύτα λαμβανομένων κατά 60% εκ κληρικών και μοναχών αφ’ ενός και κατά 40% εκ λαϊκών αφ’ ετέρου, ορίζεται κεχωρισμένως κατά τας περί καθορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρον 2. Σκοπός. Σκοπός των δια του άρθρου 1 του παρόντος ιδρυομένων Τμημάτων είναι η ειδική κατάρτισις στελεχών της Εκκλησίας, Κληρικών, Μοναχών και Λαϊκών προς επάνδρωσιν θέσεων Εκκλησιαστικής διακονίας. (Αντί για τη σελ. 194,01(α) Σελ. 194,01(β) Τεύχος Ε82-Σελ. 67 653 Θεολογική Σχολή Παν/μίου Αθηνών 31.Β.ε.13-14 Χορηγούμενον Πτυχίον. Άρθρ. 3.-«1. Υπό των Θεολογικών Σχολών των Πανεπιστημίων Αθηνών και Θεσσαλονίκης χορηγείται και Πτυχίον Θεολογίας με ένδειξιν του Ποιμαντικού Τμήματος». Η     παρ.    1     αντικαταστάθηκε   ως    άνω από το άρθρο μόνο Π.Δ. 374/29 Απρ.-3 Μαΐου 1980 (ΦΕΚ Α΄ 103) 2.Το υπό της προηγουμένης παραγράφου του παρόντος άρθρου χορηγούμενον πτυχίον παρέχει εις τους κατόχους του πάντα τα δικαιώματα τα παρεχόμενα εις τους πτυχιούχους των Πανεπιστημιακών Θεολογικών Σχολών, πλην του δικαιώματος διορισμού εις θέσιν καθηγητού εις Σχολεία Γενικής ή Επαγγελματικής Εκπαιδεύσεως, λόγω της ιδιαζούσης φύσεως της παρεχομένης εις τους φοιτώντας εις τα δια του παρόντος ιδρυόμενα Τμήματα Εκπαιδεύσεως. 